ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
17 เม.ย. 2558

สรุปภาวะตลาดภาคเช้า : SET ทรงๆ – SET ช่วงเช้าเคลื่อนไหวแคบๆ หลังปรับขึ้นมาอย่างโดดเด่นเมื่อวาน โดยกลุ่มพลังงานปรับขึ้นได้ต่อเล็กน้อย ปล่อยให้เช้านี้ปิโตรเคมีเป็นพระเอกแทน นอกนั้นการเคลื่อนไหวกระจายตัวในทุกๆกลุ่ม โดยม้านอกสายตา เริ่มเห็นการเคลื่อนไหวที่ดีของกลุ่มเดินเรือ ด้านประเด็นกรีซ ตลาดภูมิภาคยังไม่เป็นกังวลนัก โดยภาพรวมเคลื่อนไหวไร้ทิศทางบวกลบคละเคล้า ทั้งนี้ SET ปิดตลาดที่ 1574.93 จุด +4.93 จุด ด้วยมูลค่าซื้อขายลดลงมาที่ระดับ 2.3 หมื่นลบ. กลุ่มหลักพลังงานยังหนุนตลาด ปิดบวกต่อที่ +1.4% ส่วนแบงก์ และ ICT ถ่วงตลาด ปิดลบ -0.3% และ -0.2% ตามลำดับ
กลยุทธ์ที่แนะนำ :ช่วงบ่าย: มองแกว่งแคบไปจนถึงมีโอกาสอ่อนตัว โดยต่ำกว่า 1566 จุด จะเริ่มเป็นสัญญาณที่ไม่ดี และจะลงไปหาบริเวณ 1550-1560 จุด ตามกลุ่มพลังงาน ซึ่งนำตลาดขึ้นเมื่อวาน Upside ในระยะสั้นเริ่มจำกัด รวมถึง Indicators ทางเทคนิคของ SET ฟ้องว่าเป็น Overbought แล้ว กลยุทธ์ จะซื้อหุ้น รออ่อนตัวจะดีกว่า ส่วนผู้ถือหุ้นอยู่ ต่ำกว่า 1566 จุด เริ่มต้องขายทำกำไรออกมาบ้างแล้ว ส่วนการเก็งกำไรยังทำได้ โดยเน้นเล่นสั้น ทั้งนี้ หุ้นแนะนำตามสัญญาณเทคนิค ได้แก่ PSL (รับ 14.40 ต้าน 15.60 Cut 13.80) และ THANI (รับ 3.68 ต้าน 4.00 Cut 3.56)